Plaid Cymru yn llongyfarch "sêr dyfodol Cymru" wrth i Gymru berfformio'n well na Lloegr a gogledd Iwerddon gyda graddau A * - Plaid Cymru
Plaid Cymru yn llongyfarch "sêr dyfodol Cymru" wrth i Gymru berfformio'n well na Lloegr a gogledd Iwerddon gyda graddau A *
Postiwyd ar August 15 2019, 7:00 yb
Mae Plaid Cymru wedi canmol pobl ifanc wrth i Gymru weld ei chanlyniadau Safon Uwch A * gorau erioed ers 2010.
Derbyniodd myfyrwyr eu canlyniadau Safon Uwch heddiw yng Nghymru, Lloegr a Gogledd Iwerddon gyda'r canlyniadau yn datgelu bod cyfran y myfyrwyr yng Nghymru sy'n cael A * ar ei huchaf ers cyflwyno'r radd yn 2010.
Perfformiodd Cymru yn well na phob rhanbarth yng ngogledd Iwerddon a Lloegr o safbwynt y radd A *.
Wrth sôn am ganlyniadau Cymru, meddai Bethan Sayed AC, gweinidog cysgodol Plaid Cymru dros addysg a sgiliau ôl-16,
"Mae'r canlyniadau anhygoel hyn yn profi bod gan Gymru yn ei phobl ifanc digonedd o botensial, talent a sgil ac rwy'n talu teyrnged i bob myfyriwr am eu gwaith caled yn ogystal a'r holl staff ac athrawon am eu hymdrechion diflino i sicrhau bod ein pobl ifanc yn cyflawni eu hamcanion.
"Bydd hwn yn ddiwrnod i'w gofio i bobl ifanc ledled y wlad ac rwy'n cynnig fy llongyfarchiadau cynhesaf i bawb sydd wedi cyrraedd y garreg filltir hon. Mae'n bwysig edrych ymlaen at yr hyn sydd nesaf - boed yn yrfa, yn brentisiaeth neu'n radd prifysgol. Fel dyfodol ein gwlad, mae pob person ifanc wedi cyfrannu ac yn mynd i gyfrannu at ddyfodol mwy disglair a gwell i Gymru.